钦定古今图书集成/明伦汇编/官常典/第735卷 > 王德
## 钦定古今图书集成/明伦汇编/官常典/第735卷 > 王德

按《合肥县志》：“德，合肥人。元季兵乱，初为群雄所得，度
其无成，乃脱身归。明翼从渡江，拔采石，取太平，定江
南等处，皆有功。上爱其勇力，授管军上千户。癸卯七
月，陈友谅率兵六十万攻围南昌，守臣告急，上解庐
州围赴之，遇友谅兵于康郎山。自戊子至辛卯，酣战
累日，德奋勇誓歼强寇，死于战。友谅败，追赠武节将”
军、骁骑尉，封“合肥县子。仍令有司建庙于康郎山，肖
像岁时祭之。”